32006R1642
L 308/5
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (EО) № 1642/2006 НА КОМИСИЯТА
от 7 ноември 2006 година
за изменение на Регламент (EО) № 51/2006 на Съвета, що се отнася до ограниченията за улов на запасите от цаца в зони IIa (води на ЕО) и IV (води на ЕО) на ICES
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (EО) № 51/2006 на Съвета от 22 декември 2005 г. за определяне риболовните възможности през 2006 г. и съответните условия по отношение на някои рибни запаси и групи рибни запаси, приложими във водите на Общността, и по отношение корабите на Общността във води, за които се изискват ограничения върху улова (1), и по-специално член 5, параграф 7 от него,
като има предвид, че:
(1)
Временни ограничения за улов на цаца в зони IIa (води на ЕО) и IV (води на ЕО) на ICES са заложени в приложение IA към Регламент (EО) № 51/2006.
(2)
Съгласно член 5, параграф 7 от посочения регламент Комисията може да преразгледа ограниченията за улов в светлината на научната информация, събрана през първата половина на 2006 г.
(3)
В светлината на научната информация, събрана през първата половина на 2006 г., ограниченията за улов на цаца в съответните зони следва да бъдат намалени.
(4)
Следователно Регламент (EО) № 51/2006 следва съответно да бъде изменен.
(5)
Мерките, предвидени в настоящия регламент, са в съответствие със становището на Комитета по рибарство и аквакултури,
ПРИЕ НАСТОЯЩИЯ РЕГЛАМЕНТ:
Член 1
Приложение IA към Регламент (EО) № 51/2006 се изменя в съответствие с приложението към настоящия регламент.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 ноември 2006 година.